pythainlp/thai_wikipedia_clean_20230101 huggingface dataset:
โดยละครเรื่องแรกคือ นั่งติดผี The Shock on TV ช่วงภาพจำลองเหตุการณ์ EP.19 (ตอน หอพักอาถรรพ์) ส่วนบทบาทที่ทำให้เป็นที่รู้จักคือ “โจ” เด็กหนุ่มที่มาตามจีบพี่หมอนใน เป็นต่อ 2017 และปัจจุบันได้เป็นแฟนกับพี่หมอนแล้ว โดยมาร์ท พงศ์กฤษฏิ์ชอบเต้นบีบอยและยังเป็นนายแบบอีกด้วย
โฮลก้า
เอซีอีอินฮิบิเตอร์
มิสเตอร์ซูปราเนชันแนลไทยแลนด์
มิสเตอร์ซูปราเนชันแนลไทยแลนด์  เป็นการประกวดความงามชายในประเทศไทย จัดขึ้นเป็นครั้งแรกเมื่อปี พ.ศ. 2559 โดยมี กัมพล ทองไชย เป็นผู้ถือลิขสิทธิ์การประกวด โดยผู้ชนะเลิศเป็นตัวแทนประเทศไทยเข้าประกวดมิสเตอร์ซูปราเนชันแนล ซึ่งรูปแบบการประกวดจะมีผู้เข้าประกวดที่เป็นตัวแทนจากจังหวัดที่ถือลิขสิทธิ์จัดการประกวดร่วมกับกลุ่มผู้เข้าประกวดในรอบคัดตรงหรือ Boarding Pass โดยในแต่ละปีจะมีผู้เข้าประกวด 20 หนุ่มหล่อเพื่อชิงตำแหน่งทำหน้าที่ตัวประเทศไทย
โคลิน เดลานีย์
อี แท-ยง
ลี แท-ยง (; เกิด 1 กรกฎาคม พ.ศ. 2538) รู้จักกันในชื่อการแสดงว่า แทยง เป็นแร็ปเปอร์ นักร้อง-นักแต่งเพลงชาวเกาหลีใต้ เป็นที่รู้จักในนามสมาชิกบอยแบนด์ของเอ็นซีที และกลุ่มย่อยเอ็นซีทียู เอ็นซีที 127 และซูเปอร์เอ็ม เขาเปิดตัวกับเอ็นซีทียูเมื่อวันที่ 9 เมษายน 2016 ด้วยซิงเกิลแรก "เดอะเซเวนเซนส์" จากนั้นเขากลายเป็นหัวหน้ากลุ่มของเอ็นซีที 127 ซึ่งเปิดตัวเมื่อวันที่ 7 กรกฎาคม 2016 ด้วยมินิอัลบั้ม เอ็นซีที 127
ในฐานะนักแต่งเพลงเขามีส่วนร่วมในการเขียนเพลงมากกว่า 30 เพลงใน 4 ภาษาจากกลุ่มย่อยต่าง ๆ ของเอ็นซีที
ในปี 2018 ได้ร่วมเป็นสมาชิกกับยูนิต NCT 2018 สำหรับการโปรโมตภายในปีเดียวกัน
เพลงเดี่ยวชุดแรกของเขา "ลองไฟลต์" ออกจำหน่ายพร้อมกับมิวสิกวิดีโอเมื่อวันที่ 18 กรกฎาคม 2019 ผ่านโครงการเอสเอ็มสเตชัน ซึ่งเขาได้เป็นคนแต่งเอง
เมื่อวันที่ 8 สิงหาคม 2019 มีการประกาศว่าแทยงจะเป็นสมาชิกของซูเปอร์เอ็ม ซูเปอร์กรุ๊ปเคป็อปที่ก่อตั้งโดยเอสเอ็มเอนเตอร์เทนเมนต์และแคปิตอลเรเคิดส์
ปฏิบัติการยูเรนัส
ปฏิบัติการยูเรนัส  เป็นรหัสนามของโซเวียต เมื่อวันที่ 19-23 พฤศจิกายน ค.ศ. 1942 ปฏิบัติการทางยุทธศาสตร์ในสงครามโลกครั้งที่สอง ซึ่งได้นำไปสู่การโอบล้อมกองทัพเยอรมันที่ 6, กองทัพโรมาเนียที่ 3 และ 4 และบางส่วนของกองทัพพันเซอร์ที่ 4 ของเยอรมัน ปฏิบัติการได้ถูกดำเนินที่ประมาณกึ่งกลางห้าเดือนที่ยาวนานของยุทธการที่สตาลินกราดและมุ่งเป้าไปที่การทำลายกองทัพเยอรมันทั้งในและรอบ ๆ เมืองสตาลินกราด การวางแผนสำหรับปฏิบัติการยูเรนัส ได้เริ่มขึ้นในเดือนกันยายน ค.ศ. 1942 และได้ถูกพัฒนาขึ้นพร้อมแผนการโอบล้อมและทำลายกลุ่มกองทัพเยอรมันกลางและกองกำลังเยอรมันในเทือกเขาคอเคซัส กองทัพแดงได้ใช้ประโยชน์จากความน่าสังเวชของกองทัพเยอรมันในการเตรียมพร้อมสำหรับฤดูหนาว และความจริงที่ว่ากองกำลังของตนในทางตอนใต้ของสหภาพโซเวียตนั้นเกินความสามารถใกล้กับสตาลินกราด ด้วยการใช้ความอ่อนแอของทหารโรมาเนียที่เป็นปีกป้องกันของพวกเขา จุดเริ่มต้นของการรุกตั้งอยู่ส่วนของแนวด้านหน้าที่ตรงข้างกับกองทัพโรมาเนีย ซึ่งกองทัพฝ่ายอักษะเหล่านี้ไม่ได้มีอาวุธหนักเพื่อรับมือกับยานเกราะของโซเวียต
เนื่องจากระยะทางของแนวหน้าถูกสร้างขึ้นโดยการรุกช่วงฤดูร้อนของเยอรมัน ได้มุ่งเป้าไปที่แหล่งน้ำมันเทือกเขาคอเคซัสและเมืองสตาลินกราด กองทัพเยอรมันและฝ่ายอักษะอื่น ๆ ได้ถูกบังคับให้ต้องปกป้องส่วนที่ระยะทางที่ยาวไกลเกินกว่าที่พวกเขาตั้งใจจะยึดครอง ด้วยสถานการณ์ที่เลวร้ายโดยการตัดสินใจของเยอรมันในการย้ายกองพลยานยนต์หลายหน่วยจากสหภาพโซเวียตไปยังยุโรปตะวันตก นอกจากนี้ หน่วยในพื้นที่ได้หมดไปหลังจากเดือนของการสู้รบ โดยเฉพาะอย่างยิ่งซึ่งได้เข้าร่วมในการสู้รบในสตาลินกราด เยอรมันได้นับแค่เพียงเหล่าพันเซอร์ที่ 48(XXXXVIII Panzer Corps) ซึ่งมีความแข็งแกร่งของกองพลพันเซอร์เดียว และกองพลแพนเซอร์เกรนาดีร์ที่ 29 เป็นหน่วยสำรองเพื่อสนับสนุนโรมาเนีย พันธมิตรของพวกเขาบนปีกของกองทัพเยอรมันที่ 6 ในทางตรงกันข้าม กองทัพแดงได้ใช้กำลังทหารมากว่าหนึ่งล้านนายเพื่อจุดประสงค์ในการเริ่มต้นของการรุกทั้งในและรอบ ๆ สตาลินกราด การเคลื่อนไหวของกองกำลังโซเวียตนั้นมีปัญหา เนื่องจากความยากลำบากในการปกปิดจากการเตรียมความพร้อมของพวกเขา และหน่วยทหารโซเวียตโดยปกติจะมาถึงก็ล่าช้า เนื่องจากปัญหาทางด้านโลจิสติกส์ ปฏิบัติการยูเรนัสถูกเลื่อนออกไปครั้งแรกตั้งแต่วันที่ 8 ถึง 17 พฤศจิกายน จากนั้นก็เลื่อนไปถึงวันที่ 19 พฤศจิกายน
เวลา 7 นาฬิกา 20 นาทีซึ่งเป็นเวลาของกรุงมอสโก เมื่อวันที่ 19 พฤศจิกายน กองกำลังโซเวียตบนทางตอนปีกเหนือของกองกำลังฝ่ายอักษะที่สตาลินกราดได้เริ่มต้นการรุก กองกำลังในทางตอนใต้ได้เริ่มเมื่อวันที่ 20 พฤศจิกายน แม้ว่าหน่วยทหารโรมาเนียจะสามารถต้านทานการโจมตีครั้งแรกไว้ได้ ในช่วงท้ายของวันที่ 20 พฤศจิกายน กองทัพโรมาเนียที่ 3 และ 4 ต้องล่าถอยอย่างแตกกระเจิง ดังนั้นกองทัพแดงก็ได้โอบล้อมกองพลทหารราบของเยอรมันได้หลายกองพล การเคลื่อนไหวของหน่วยสำรองของเยอรมันไม่แข็งแกร่งพอที่จะป้องกันหน่วยยานยนต์หัวหอกของโซเวียตได้ ในขณะที่กองทัพที่ 6 ไม่อาจตอบโต้ได้อย่างรวดเร็วพอหรืออย่างเด็ดขาดที่จะปลดปล่อยกองทัพเยอรมันในสตาลินกราดและช่วยให้พวกเขาเอาชนะภัยคุกคามที่ใกล้เข้ามา โดยช่วงปลายวันที่ 22 พฤศจิกายน กองกำลังโซเวียตได้เชื่อมโยงกันไปที่เมืองคาลัช ล้อมรอบด้วยจำนวนประมาณ 290,000 นาย ทางตะวันออกของแม่น้ำดอน แทนที่จะพยายามในการเปิดวงล้อม ผู้นำเยอรมัน อดอล์ฟ ฮิตเลอร์ ได้ตัดสินใจที่จะรักษากองกำลังฝ่ายอักษะในสตาลินกราดและจัดหาสเบียงและอื่น ๆให้กับพวกเขาทางอากาศ ในขณะเดียวกันผู้บัญชาการฝ่ายโซเวียตและฝ่ายเยอรมันก็ได้เริ่มวางแผนการเคลื่อนไหวครั้งต่อไป
แผ่นดินไหวฮวาเหลียน พ.ศ. 2561
แยกตลาดพลู
ทองเอกกระจัง
ซอยแปลงนาม
รูดอล์ฟ เอเบล
รูดอล์ฟ อีวาโนวิช เอเบล  หรือชื่อจริงวิลยาม "วิลลี" เกนรีโฮวิช ฟิชเชอร์ (; ; 11 กรกฎาคม 1903 – 15 พฤศจิกายน 1971) เป็นเจ้าหน้าที่ข่าวกรองโซเวียต เขาใช้สมนามเมื่อถูกเจ้าหน้าที่เอฟบีไอจับฐานสมคบคิดเมื่อปี 1957
เขาเกิดในสหราชอาณาจักร มีบิดามารดาเป็นผู้อพยพชาวรัสเซีย ฟิชเชอร์ย้ายไปรัสเซียในคริสต์ทศวรรษ 1920 และรับราชการในกองทัพโซเวียตก่อนรับราชการต่างประเทศเป็นผู้ปฏิบัติการวิทยุในข่าวกรองโซเวียตในปลายคริสต์ศวรรษ 1920 และต้นคริสต์ทศวรรษ 1930 ต่อมาเขารับบทบาทสอนก่อนเข้าร่วมในปฏิบัติการข่าวกรองต่อเยอรมันระหว่างสงครามโลกครั้งที่สอง หลังสงคราม เขาเริ่มทำงานให้กับเคจีบี ซึ่งส่งเขาไปสหรัฐที่ซึ่งเขาทำงานเป็นส่วนหนึ่งของวงสายลับที่มีฐานในนครนิวยอร์ก
ในปี 1957 ศาลกลางสหรัฐในรัฐนิวยอร์กพิพากษาลงโทษฟิชเชอร์ในความผิดฐานสมคบคิดเป็นสายลับโซเวียตสามกระทงสำหรับการเข้ามีส่วนในคดีนิกเกิลกลวง (Hollow Nickel Case) และตัดสินลงโทษจำคุก 30 ปีในทัณฑสถานกลางแอตแลนตา รัฐจอร์เจีย เขารับโทษได้ประมาณสี่ปีก่อนถูกแลกเปลี่ยนกับแฟรนซิส แกรี พาวเวอส์ นักบินยู-2 ชาวอเมริกันที่ถูกจับตัว เมื่อกลับไปสหภาพโซเวียต เขาสอนประสบการณ์ของเขา เขาเสียชีวิตในปี 1971 ขณะอายุได้ 68 ปี
ปูซานอาเซดสเตเดียม
กีฬามหาวิทยาลัยโลก 2017
กีฬามหาวิทยาลัยโลกฤดูร้อน 2017
กีฬามหาวิทยาลัยโลกฤดูร้อน 2017  หรือการแข่งขันกีฬามหาวิทยาลัยโลกฤดูร้อนครั้งที่ 29 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่กรุงไทเป ประเทศไต้หวัน ระหว่างวันที่ 19–30 สิงหาคม พ.ศ. 2560
เมืองที่ได้รับการเสนอชื่อให้เป็นเจ้าภาพกีฬามหาวิทยาลัยโลกฤดูร้อน 2015 มีทั้งสิ้น 2 เมือง ได้แก่ กรุงบราซีเลีย, ประเทศบราซิล และ กรุงไทเป, ประเทศไต้หวัน เมื่อวันที่ 29 พฤศจิกายน พ.ศ. 2554 มีมติมอบสิทธิการเป็นเจ้าภาพดังกล่าวแก่กรุงไทเป
มาสคอตของการแข่งขันครั้งนี้ก็คือ หมีดำ ชื่อ บราโว
สนามกีฬาเทศบาลไทเป
สนามกีฬาเทศบาลไทเป  เป็นสนามกีฬาอเนกประสงค์ตั้งอยู่ที่กรุงไทเป, ประเทศไต้หวัน
สนามกีฬากลางเมืองไทเป
ปูซานอาเซดเมนสเตเดียม
Busan Asiad Main Stadium
ทูม เรเดอร์ (ภาพยนตร์ พ.ศ. 2561)
ทูม เรเดอร์ เป็นภาพยนตร์แนวแอกชันผจญภัยจากประเทศสหรัฐอเมริกา ออกฉายในปี พ.ศ. 2561 กำกับโดย Roar Uthaug เขียนบทโดย Geneva Robertson-Dworet และ Alastair Siddons ดัดแปลงจากเกม "Tomb Rader" ฉบับปี 2013 ผลิตโดย Crystal Dynamics เป็นการรีบูตภาพยนตร์ชุด "Tomb Raider" ภาพยนตร์ทำรายได้ไป 274.7 ล้านเหรียญ ซึ่งห่างกับจุดคุ้มทุนไม่มากจนขาดทุน จึงเกิดการพัฒนาบทสำหรับภาคต่อที่วางตัวผู้กำกับหญิง มิช่า กรีน แต่ก็ไม่เคยได้รับไฟเขียวให้สร้างอย่างเป็นทางการจากผู้ผลิต ทำให้เป็นโปรเจกต์ที่ยาวนานและไร้ความคืบหน้า
ในที่สุด ลิขสิทธิ์ภาพยนตร์ที่เป็นของ เมโทร-โกลด์วิน-เมเยอร์ ได้หมดอายุลง เนื่องจากไม่มีการประกาศสร้างตามเวลาที่กำหนด ลิขสิทธิ์ภาพยนตร์จึงตกกลับไปอยู่ที่ GK FILMS และถูกประมูลซื้อโดยค่ายหนังต่าง ๆ ส่งผลให้ อลิเซีย วิกานเดอร์ และ มิช่า กรีน หมดสัญญาและไม่มีส่วนเกี่ยวข้องกับภาพยนตร์ชุดนี้อีกต่อไป ทำให้เตรียมรีบูตภาพยนตร์ชุดนี้อีกครั้งในอนาคต แม้ว่าบทของภาคต่อจะเขียนจนเสร็จแล้วก็ตาม
คอง มหาภัยเกาะกะโหลก
คอง มหาภัยเกาะกะโหลก เป็นภาพยนตร์แอคชั่นแนวสัตว์ประหลาดจากประเทศสหรัฐอเมริกา ออกฉายปี 2017 กำกับโดย Jordan Vogt-Roberts เขียนบทโดย Dan Gilroy, Max Borenstein, และ Derek Connolly จากเรื่องโดย John Gatins เป็นภาครีบูตของภาพยนตร์ชุด "คิงคอง" และเป็นภาพยนตร์ลำดับที่สองในชุดภาพยนตร์จักรวาลสัตว์ประหลาด (monsterverse) ของ Legendary ต่อจาก "ก็อตซิลล่า" (พ.ศ. 2557)
พลเอกเชษฐา ฐานะจาโร
เดอะเคิร์สออฟมังกี้ไอแลนด์
เดอะเคิร์สออฟมังกี้ไอแลนด์ (, แปลตามรูปศัพท์ว่า "คำสาปแห่งมังกี้ไอแลนด์") เป็นเกมแนวผจญภัยที่ผลิตและจำหน่ายโดยบริษัทลูคัสอาร์ต และเป็นเกมลำดับที่สามในเกมชุด"มังกี้ไอแลนด์" ออกวางจำหน่ายครั้งแรกเมื่อ พ.ศ. 2540 เป็นภาคต่อของ "เดอะซีเคร็ทออฟมังกี้ไอแลนด์" และ "" ซึ่งต่างก็เป็นเกมผจญภัยประสบความสำเร็จทั้งคู่ เกมนี้เป็นเกมลำดับที่ 12 และเป็นเกมสุดท้ายของลูคัสอาร์ตเกมส์ ที่ใช้เอนจิน SCUMM ซึ่งได้รับการพัฒนาอย่างมากในการใช้ครั้งสุดท้ายนี้ ก่อนที่จะถูกแทนที่ด้วยเอนจิน GrimE ในภาคต่อคือ "เอสเคปฟรอมมังกี้ไอแลนด์" และภาคนี้ยังเป็นภาคแรกที่มีการให้เสียงพากย์ตัวละคร และมีรูปแบบงานภาพที่ดูเป็นการ์ตูนมากกว่าภาคก่อนๆ
พรรคราษฎร (พ.ศ. 2551)
เจ้าหญิงลูอีส พระราชกุมารี
เจ้าหญิงลูอีส พระราชกุมารี  ทรงเป็นพระราชวงศ์สหราชอาณาจักร พระราชธิดาพระองค์ใหญ่และพระราชบุตรพระองค์ที่ 3 ในพระเจ้าเอ็ดเวิร์ดที่ 7 แห่งสหราชอาณาจักร กับ สมเด็จพระราชินีอเล็กซานดราแห่งสหราชอาณาจักร ทรงเป็นพระกนิษฐภคินีใน พระเจ้าจอร์จที่ 5 แห่งสหราชอาณาจักร
เจ้าหญิงลูอีส พระราชกุมารี ประสูติเมื่อวันที่ 20 กุมภาพันธ์ ค.ศ. 1867 ณ กรุงลอนดอน โดยพระองค์ได้ใช้พระชม์ชีพส่วนใหญ่ใน พระราชวังซานดริงแฮม โดยทรงศึกษาอย่างเคร่งครัดมาก
พระองค์ทรงเษกสมรสกับ เมื่อวันที่ 27 กรกฎาคม ค.ศ. 1889 ณ โบสถ์เอกชนในพระราชวังบักกิงแฮม โดยหลังจากเษกสมรส 2 วัน สมเด็จพระราชินีนาถวิกตอเรียแห่งสหราชอาณาจักร พระราชอัยยิกา ทรงมีพระบมราชโองการโปรดเกล้าโปรดกระหม่อมให้ทั้ง 2 ดำรงพระอิสริยยศที่ พระองค์มีพระบุตรดังนี้
เจ้าหญิงลูอีสได้รับพระราชทานเครื่องราชอิสริยาภรณ์วิกตอเรียและอัลเบิร์ต ในปี ค.ศ. 1885 และ เครื่องราชอิสริยาภรณ์มกุฎราชกุมารแห่งอินเดีย ในปี ค.ศ. 1887
ค.ศ. 1929 เจ้าหญิงลูอีสทรงประชวรด้วยโรคเลือดออกในพระอามาศัย(กระเพาะ) และเข้ารับการรักษาใน ลอนดอน ต่อมาเมื่อวันที่ 4 มกราคม ค.ศ. 1931 เจ้าหญิงลูอีสก็สิ้นพระชนม์ขณะมีพระชันษา 63 ปี
กีฬามหาวิทยาลัยโลกฤดูร้อน 2019
กีฬามหาวิทยาลัยโลกฤดูร้อน 2019  หรือการแข่งขันกีฬามหาวิทยาลัยโลกฤดูร้อนครั้งที่ 30 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่เนเปิลส์ ประเทศอิตาลี ระหว่างวันที่ 3–14 กรกฎาคม พ.ศ. 2562
"in order of appearance, Parade of Nations":
ช่องนาว
โรคกลัวสี
ขอบตาม้วนเข้า
ขอบตาม้วนเข้า  เป็นภาวะทางการแพทย์ซึ่งหนังตา (ปกติเป็นหนังตาล่าง) ม้วนเข้าใน ก่อให้เกิดความไม่สบายอย่างมาก เพราะขนตาจะไปถูกกับกระจกตาอย่างต่อเนื่องทำให้เกิดความระคายเคือง ปกติขอบตาม้วนเข้าเกิดจากปัจจัยทางกรรมพันธุ์ ขอบตาม้วนเข้ายังสามารถทำให้เกิดอาการปวดตาได้ (นำไปสู่การทำให้ตนเองบาดเจ็บ แผลเป็นของหนังตา และความเสียหายของประสาท) หนังตาบนหรือล่างสามารถเกี่ยวข้องได้ และอาจเป็นได้ตาเดียวหรือสองตาก็ได้ การติดเชื้อโรคริดสีดวงตาซ้ำ ๆ อาจทำให้เกิดแผลเปเ็นของหนังตาด้านใน ซึ่งอาจทำให้เกิดขอบตาม้วนเข้า ในผู้ป่วยมนุษย์ ภาวะนี้เกิดบ่อยสุดในผู้มีอายุตั้งแต่ 60 ปีขึ้นไป
Entropion
พระราชวรวงศ์เธอ พระองค์เจ้ากัลยาณประวัติ กรมหมื่นกวีสุพจน์ปรีชา
สมาคมมวยปล้ำอาชีพ
กีฬาสกีวิบากในโอลิมปิกฤดูหนาว 2018
กีฬาสกีวิบากในโอลิมปิกฤดูหนาว 2018 เป็นการแข่งขันกีฬาสกีวิบากที่จัดขึ้นในเมืองพย็องชัง, ประเทศเกาหลีใต้ กำหนดแข่งขันระหว่างวันที่ 10–25 กุมภาพันธ์ พ.ศ. 2561 โดยได้จัดขึ้นที่ ศูนย์กีฬาครอสคันทรีแอลเพนเซีย
ซึ่งการแข่งขันกีฬาเคอร์ลิงครั้งนี้มีการแข่งขันทั้งหมด 12 รายการ คือ ประเภททีมชาย 6 รายการ และประเภททีมหญิง 6 รายการ โดยแต่ละรายการจะมีนักกีฬา 313 คน จาก 65 ประเทศ
ตารางการแข่งขัน 12 กิจกรรมในชนิดกีฬานี้
&lt;small&gt;หมายเหตุ: เวลาจะยึดตามเวลามาตรฐานเกาหลี (UTC+9)&lt;small/&gt;
มีนักกีฬาทั้งหมด 313 คนจาก 65 ประเทศเข้าร่วมแข่งขัน
สโมสรฟุตบอลพีทีที ระยองในฤดูกาล 2561
สโมสรฟุตบอลพีทีที ระยองในฤดูกาล 2561 เป็นฤดูกาลที่ 10 ของ พีทีที ระยอง ใน ไทยลีก 2. ฤดูกาลนี้พีทีที ระยองได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
ความสัมพันธ์ญี่ปุ่น-ไทย
โกปาเดลเรย์ รอบชิงชนะเลิศ 2018
โกปาเดลเรย์ รอบชิงชนะเลิศปี 2018 เป็นการแข่งขันฟุตบอลนัดเมื่อวันที่ 21 เมษายน พ.ศ. 2561 (ค.ศ. 2018) เพื่อตัดสินหาผู้ชนะของ โกปาเดลเรย์ ฤดูกาล 2017–18, ถือเป็นครั้งที่ 116 ของ โกปาเดลเรย์.
ครั้งนี้เป็นการลงเล่นระหว่าง เซบิยา และ บาร์เซโลนา ที่ หวันตาเมโตรโปลีตาโน ใน มาดริด.
บาร์เซโลนาชนะในนัดชิงชนะเลิศ 5–0 ส่งผลให้พวกเขาได้แชมป์เป็นสมัยที่ 4 ติดต่อกันและครองแชมป์โกปาเดลเรย์โดยรวมเป็นครั้งที่ 30.
โอเค (เพลงธงไชย แมคอินไตย์ และยัวร์บอยทีเจ)
"OKAY" เป็นซิงเกิลในปี พ.ศ. 2560 ของนักร้องธงไชย แมคอินไตย์ ร่วมกับ ยัวร์บอยทีเจ จากโปรเจกต์อัลบั้มเพลงลำดับที่ 17 เบิร์ดมินิมาราธอน ประพันธ์เนื้อร้องโดย จิรายุทธ ผโลประการ ,ศุภณัฐ เสวะกะ ,แต่งทำนองและเรียบเรียงโดย จิรายุทธ ผโลประการ ออกจำหน่ายในวันที่ 24 พฤศจิกายน พ.ศ. 2560 สังกัดค่ายจีเอ็มเอ็ม แกรมมี่
ส่วนมิวสิกวีดิโอเพลง เผยแพร่ครั้งแรกในวันที่ 9 กุมภาพันธ์ พ.ศ. 2561 เนื้อหาของเพลงพูดถึงเราจะรู้สึกดาวน์ รู้สึกแย่ รู้สึกไม่ดี แต่สามารถที่จะบอกกับทุกคนนี้ว่า Everything is gonna be ok. ทุกอย่างมันจะผ่านไปได้ ไม่ว่าเราจะเจอเรื่องราวจะเลวร้ายแค่ไหน ทุกอย่างมันจะโอเค
เพลง "OKAY" ติดอันดับสูงสุดที่ 2 ของชาร์ต Top 20 iTunes Chart Thailand ประจำวันที่ 2 ธันวาคม พ.ศ. 2560
เจ้าหญิงอเล็กซานดรา ดัชเชสที่ 2 แห่งไฟฟ์
เจ้าหญิงอาร์เธอร์แห่งคอนน็อต ดัชเชสแห่งไฟฟ์
เจ้าหญิงอเล็กซานดรา ดัชเชสที่ 2 แห่งไฟฟ์ ประสูติเมื่อวันที่ 17 พฤษภาคม ค.ศ. 1891 ณ ลอนดอน เป็นพระธิดาพระองค์แรกใน เจ้าหญิงลูอีส พระราชกุมารี กับ ทรงเป็นพระราชนัดดาใน พระเจ้าเอ็ดเวิร์ดที่ 7 แห่งสหราชอาณาจักร และ อเล็กซานดราแห่งเดนมาร์ก ทั้งนี้ทรงเป็นพระราชปนัดดาใน สมเด็จพระราชินีนาถวิกตอเรียแห่งสหราชอาณาจักร โดยพระองค์ประสูติหลังจากที่พระบิดามารดาเษกสมรสกันเป็นระยะเวลาเกือบ 10 ปี
ในปี ค.ศ. 1905 สมเด็จพระเจ้าเอ็ดเวิร์ดที่ 7 แห่งสหราชอาณาจักร ทรงมีพระบรมราชโองการโปรดเกล้าโปรดกระหม่อมให้ เจ้าหญิงอเล็กซานดรา ดัชเชสที่ 2 แห่งไฟฟ์ และ เจ้าหญิงม็อด เคาน์เตสแห่งโซเทร็ค มีพระอิสริยยศเป็น เจ้าหญิง และมีฐานันดรที่ ไฮเนส
พระองค์ทรงเสกสมรสกับ เจ้าชายอาร์เธอร์แห่งคอนน็อต พระโอรสในเจ้าชายอาร์เธอร์ ดยุกแห่งคอนน็อตและสแตรธเอิร์น และ เมื่อวันที่ 15 ตุลาคม ค.ศ. 1913 ณ พระราชวังเซนต์เจมส์ โดยมีพระบุตรร่วมกันเพียงพระองค์เดียวคือ
พระองค์ทรงงานในด้านการพยาบาลซึ่งทรงงานในโรงพยาบาลเซนต์แมรี
เจ้าหญิงอเล็กซานดราสิ้นพระชนม์เมื่อวันที่ 26 กุมภาพันธ์ ค.ศ. 1959 ด้วยพระโรครูมาตอย
สโมสรฟุตบอลบียู เดฟโฟ่
มิสแกรนด์สุโขทัย
มิสแกรนด์สุโขทัย  เป็นการประกวดนางงามของจังหวัดสุโขทัย จัดขึ้นเป็นครั้งแรกเมื่อปี พ.ศ. 2559 ดำเนินการจัดประกวดโดยกองประกวดมิสแกรนด์สุโขทัย การประกวดมิสแกรนด์สุโขทัยมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์สุโขทัยคนปัจจุบัน คือ วรดา ฉัตรศรี ได้รับตำแหน่งเมื่อวันที่ 3 เมษายน พ.ศ. 2564
ผลงานการประกวดระดับประเทศ.
มงกุฎประจำตำแหน่ง.
2022: บงกชพิพัฒน์รัตนชาติ แรงบันดาลใจมาจาก “วัดพิพัฒน์มงคล” วัดชื่อดังของจังหวัดสุโขทัย และพลอยสีชมพูรวมถึงลวดลายของ “ดอกบัวหลวงหรือ “ดอกปทุมรัตนชาติ ซึ่งเป็นดอกไม้ประจำจังหวัดสุโขทัย ออกแบบโดย God Diamond
2020: แรงบันดาลใจมงกุฎ มิสแกรนด์สุโขทัย จังหวัดสุโขทัยเป็นดินแดนแห่งอารยธรรมเก่าแก่ของไทย เป็นศูนย์กลางความเจริญก้าวหน้ายุคหนึ่งของไทยเช่นกัน อย่างเช่นหลักฐานหลักศิลาจารึก พ่อขุนรามคำแหงมหาราชทรงประดิษฐ์ลายสือไทยหรือตัวหนังสือไทยขึ้น เราจึ่งนำตัวอักษรลายสือไทยมาออกแบบลายมงกุฎ ร่วมกับลายดอกบัว เพื่อความอ่อนช้อยให้เข้ากับตัวมงกุฎ เพราะดอกบัวเป็นดอกไม้ประจำจังหวัดสุโขทัย ลายด้านข้างมงกุฎนำตัวอักษรแรกของลายสือไทยมาออกแบบซึ่งยังพ้องกับคำว่า "แกรนด์" ในภาษาไทยปัจจุบัน ส่วนลายที่ฐาน เราเลือกตัวอักษรลายสื่อไทยตัว ส.ข.ท. ซึ่งตั้งใจเลือกมาเพื่อย่อจากคำว่า "สุโขทัย" ลายซุ้มโค้งด้านหน้าส่วนบนตั้งใจเอากรอบ out line ของหลักศิลาจารึก มาออกแบบร่วมกับลายดอกบัว ลักษณะมงกุฎจึงออกมาอ่อนช้อยแต่ดูสง่าและมีความหมายที่ดีเกี่ยวข้องกับจังหวัดสุโขทัยชัดเจน เป็นที่น่าจดจำ ออกแบบโดย God Diamond
2017: ลีลาจารุมาศ ซึ่งทำจากทองคำโบราณบริสุทธิ์ 99.99 % น้ำหนัก 39 บาท มูลค่า 999,999 บาท นิยามของมงกุฎทองคำแท้ “ลีลาจารุมาศ” คือสัญลักษณ์ทรงคุณค่าของสตรีที่คู่ควร มงกุฎที่รังสรรค์ขึ้นด้วยทองคำ ธาตุแห่งความเปล่งปลั่งนิรันดร สะท้อนความงดงามอันเป็นเอกลักษณ์ของเมืองสุโขทัย ดินแดนรุ่งอรุณแห่งความสุข ด้านหน้าเป็นรูปเจดีย์ทรงดอกบัวตูม สถาปัตยกรรมอันโดดเด่นของสุโขทัย สื่อความหมายถึงความงาม บริสุทธิ์ สูงส่งประดิษฐานบนกระทง สัญลักษณ์แห่งภูมิปัญญาอันล้ำเลิศของ “ท้าวศรีจุฬาลักษณ์” สตรีที่ตำนานเล่าว่าเป็นผู้ประดิษฐ์กระทงรูปดอกกระมุทถวายแด่พระร่วงเจ้า รายล้อมด้วยฝูงมัจฉาสีทองอร่าม ตกแต่งด้วยลายกระหนกที่ได้รับแรงบันดาลใจมาจากรวงข้า; สื่อถึงประโยคในศิลาจารึกว่า “ในน้ำมีปลา ในนามีข้าว” หมายถึงความอุดมสมบูรณ์ของดินแดนอันเป็นอู่แห่งอารยธรรมไทย ซึ่งสตรีผู้ได้สวมมงกุฎนี้ไว้กำลังจะทำหน้าที่เผยแพร่คุณค่าของเมือง ในนาม “มิสแกรนด์สุโขทัย” สนับสนุนโดย บ้านทองสมศักดิ์ ออกแบบโดย ศิรินาถ แซ่โล่ และนิยามโดย มาดามไฉไล
ชุดอัตลักษณ์ประจำจังหวัด.
2021: ก๋วยเตี๋ยว ซู๊โข่ทัย ก๋วยเตี๋ยวสุโขทัยเป็นอาหารขึ้นชื่อชนิดนึงของจ.สุโขทัย มีรสชาดเข้มข้น เส้นที่เหนียวนุ่ม เเละอัดเเน่นส่วนผสมต่างๆในชาม เช่น หมูสับ กากหมู กุ้งเเห้ง ก๋วยเตี๋ยวสุโขทัยจะใช้ถั่วฝักยาวเเทนผักชนิดอื่นเพื่อรสชาดที่เเตกต่าง เป็นที่โปรดปรานของนักท่องเที่ยว ตัวถ้วยจะใช้เป็นถ้วยลายปลา สัญลักษณ์ที่สะท้อนให้เห็นถึงความสมบูรณ์ ในหนองน้ำมีปลาในท้องนามีข้าว จ.สุโขทัย ออกแบบ และตัดเย็บโดย ห้องชุดคุณเชาว์ จ.พิษณุโลก นาย ศุพัฒพงศ์ คงพันธุ์ เเละ นายสมชาติ ขุนเเพ่งชม
2020: ชุด สุโขทัย ประตูสู่เมืองแห่งความสุข สุข อุทัย สาวงามจากเมืองแห่งนิยาม รุ่งอรุณ และความสุข ขอหยิบเอาหลักศิลาจารึก ต้นกำเนิดแห่งอักษรไทย ถือเป็นหลักปฐมบทแห่งประศาสตร์ไทย นำเสนอผ่านรูปแบบของชุดประจำจังหวัด ใช้เทคนิคพิมพ์ลายพิเศษและปักลงบนตัวชุด เปรียบเสมือนพลังแห่งภาษา นำมาผสมผสานกับลวดลายไทยลายกนกโมเดิร์น ใช้วัสดุเมื่อต้องแสงไฟแล้วระยิบระยับ อันแสดงออกถึงความเป็นอารยะประเทศ โทนสีชุด ใช้การเลียนแบบลวดลายตามหลักศิลาจารึก ออกแบบโดย นายจักรินทร์ พิมพะลา
2019: ชุดจุฬาลักษคงคาลัย แรงบันดาลใจมาจากอณาจักรสุโขทัย ดินแดนที่มีประเพณีและวัฒนธรรม เป็นเมืองมรดกโลกดั่งคำกล่าว มรดกโลกล้ำเลิศ กำเนิดลายสือไทย เล่นไฟลอยกระทง ดำรงพุทธศาสนา งามตาผ้าตีนจก สังคโลกทองโบราณ สักการแม่ย่าพ่อขุน รุ่งอรุณแห่งความสุข ออกแบบโดย นายอัครดิฐษ์ เหมธนกิจโภคิน ตัดเย็บโดย ห้องเสื้อ เป้ เลอเฌ่ย์อัพ
2018: ชุดจุฬาลักษคงคาลัย แรงบันดาลใจมาจากอณาจักรสุโขทัย ดินแดนที่มีประเพณีและวัฒนธรรม เป็นเมืองมรดกโลกดั่งคำกล่าว มรดกโลกล้ำเลิศ กำเนิดลายสือไทย เล่นไฟลอยกระทง ดำรงพุทธศาสนา งามตาผ้าตีนจก สังคโลกทองโบราณ สักการแม่ย่าพ่อขุน รุ่งอรุณแห่งความสุข ออกแบบโดย นายอัครดิฐษ์ เหมธนกิจโภคิน ตัดเย็บโดย ห้องเสื้อ เป้ เลอเฌ่ย์อัพ
2018: ชุดนพมาศนารี ศรีอรุโณทัย ได้รับแรงบันดาลใจจาก "นางนพมาศ" สตรีผู้ได้รับการยกย่องตามความเชื่อที่ว่า เป็นผู้ริเริ่มการประดิษฐ์กระทง เพื่อใช้ลอยในงานประเพณีลอยกระทง ซึ่งเป็นปฐมบทแห่งประเพณีการขอขมาแด่สายน้ำ ซึ่งได้ถือกำเนิดจากอาณาจักรสุโขทัย ดินแดนที่ผู้คนต่างรู้จักว่า เป็นดินแดนแห่งอรุณรุ่งแห่งความสุข ความงดงามของกลีบกระทง ได้ถูกถ่ายทอดผ่านรัดเกล้าทรงกลีบบัว รวมทั้งงานใบตองและงานกรองดอกไม้นานาพรรณ ได้ถูกถ่ายทอดสู่เครื่องแต่งกายอันงดงาม พร้อมด้วยโคมชัก โคมแขวน อัตลักษณ์แห่งความประณีตงดงามของช่างศิลป์ท้องถิ่นสุโขทัย ก็ได้ถูกเรียงร้อยมาพร้อมกับชุดนี้ด้วยเช่นเดียวกัน จึงนับได้ว่าชุด นพมาศนารี ศรีอรุโณทัย จึงเป็นชุดแห่งความภาคภูมิใจของผู้หญิงไทยอย่างแท้จริง ออกแบบโดย อาจารย์ เมทนี ปัจฉิมบุตร ร้าน ไอยรา
2017: มนตราศิลาดล วิจิตราภรณ์ที่รังสรรค์ขึ้นสำหรับสตรีผู้เป็นที่ภาคภูมิใจของชาวสุโขทัย แรงบันดาลใจจากหัตถศิลป์บนแผ่นดินพระร่วง สะท้อนความรุ่มรวยทางศิลปวัฒนธรรม และภูมิปัญญาของแผ่นดินอรุณรุ่งแห่งความสุข ศิราภรณ์ได้รับแรงบันดาลใจจากโคมรูปดอกกระมุทคลี่กลีบรับแสงจันทร์ ต้นแบบของกระทงซึ่งยอดหญิงอย่างท้าวศรีจุฬาลักษณ์หรือนางนพมาศ ประดิษฐ์ขึ้นถวายพระร่วงเจ้า สะท้อนความสามารถของสตรีสุโขทัย ต้นแบบของกุลสตรีไทยที่ได้รับการยอมรับมาทุกยุคทุกสมัย เครื่องประดับทองถัก แรงบันกาลใจจากเครื่องทรงของเทวรูปศิลปะสุโขทัยที่งดงามอ่อนช้อยทว่าเข้มขลังทรงพลัง ลวดลายบนอาภรณ์ได้รับแรงบันดาลใจมาจากลวดลายของเครื่องสังคโลกหรือเครื่องศิลาดล ซึ่งได้รับการยอมรับไปทั่วโลกว่าเป็นเครื่องเคลือบที่มีความงดงามเป็นเอกลักษณ์ ประดุจดั่งสาวงามผู้สวมใส่ซึ่งจะแสดงภาพลักษณ์ของหญิงไทยที่ได้รับการยอมรับไปทั่วโลก ลายพรรณพฤกษาและหมู่มัจฉาแหวกว่ายสายน้ำบนอาภรณ์ สะท้อนความอุดมสมบูรณ์ของดินแดนสุโขทัย ซึ่งจะตราตรึงอยู่ในจิตใจของผู้มาเยือน ออกแบบโดย ห้องเสื้อเลอเฌ่ย์อัฟ เวดดิ้งสุโขทัย
2016: ชุดเดวา เทวะ เทวา แปลถึง “เทพ” รูปโฉมงดงามดั่งสวรรค์สร้าง สุโขทัยธานีอาณาจักรอันรุ่งเรืองเมืองพ่อขุนรามแต่เก่าก่อน ได้จำลองความเชื่ออันน่าอัศจรรย์ ตกผลึกความมั่งคั่งทางศาสนาพราหมณ์ส่งมายังศาสนาพุทธและอารยธรรมอันเฟื่องฟูจากเทวสถาน เหนือสิ่งอื่นใด “เทวรูป เทวสตรี” เป็นเครื่องเตือนใจให้ระลึกถึงความดีงาม จึงสรรค์สร้างประติมากรรมอันวิจิตร สู่เทวะสตรีผู้เลอโฉมและเครื่องทรงที่เลอค่า ในชุด “Dewa เดวา” ออกแบบโดย Myriad Grand Mond ซึ่งศกลวรรณ แซ่เตียว สวมใส่โดยชุดเดวา ได้รองชนะเลิศชุดประจำชาติยอดเยี่ยม จากเวทีมิสแกรนด์ไทยแลนด์ 2016 และได้ใช้เป็นชุดประจำชาติบนเวทีการประกวด มิสแกรนด์อินเตอร์เนชันแนล 2016 สวมใส่โดย สุภาพร มะลิซ้อน และได้เข้ารอบ 10 คนสุดท้ายชุดประจำชาติยอดเยี่ยม
การขายภรรยา
บางทีสามีขายภรรยาให้สามีใหม่เป็นวิธีการหย่าร้าง ซึ่งบางทีภรรยาสามารถเลือกผู้ที่จะเป็นสามีใหม่ของนางได้ หากนางเลือกภายในระยะเวลาหนึ่ง ๆ และโดยเฉพาะอย่างยิ่งหากภรรยานั้นอ่อนวัยและมีความดึงดูดทางเพศ ในสังคมบางแห่ง ภรรยาสามารถไถ่จนเองจากการสมรสหรือคู่สมรสฝ่ายใดฝ่ายหนึ่งสามารถริเริ่มการหย่าร้างแบบนี้ได้ การลดภาระการเลี้ยงดูครอบครัวของสามีและหนี้สินก่อนสมรสเป็นอีกสาเหตุหนึ่งของการขายภรรยา บางทีการขายภรรยาและลูกเป็นการจ่ายภาษีและจ่ายมูลค่าตามปริมาณที่กำหนด โดยเฉพาะเมื่อภาษีสูงเกินกว่าการครองชีพพื้นฐาน ทุพภิกขภัยนำไปสู่ความอดอยากเป็นสาเหตุหนึ่ง หนี้สินการพนันสามารถชดใช้ด้วยการขายภรรยาเสรีชนหรือทาส สังคมอาจไม่อนุญาตให้หญิงมีสิทธิที่สงวนไว้แก่ชายเกี่ยวกับการขายคู่สมรส และสังคมอาจปฏิเสธสิทธิของนางหากสามีเลือกขายนาง แม้แต่สิทธิปฏิเสธ การหย่าร้างซึ่งเกิดจากความยินยอมร่วมกันแต่ปราศจากความบริสุทธิ์ใจของภรรยาบางครั้งทำให้การสมรสเป็นโมฆะ แล้วทำให้นางถูกขายได้ สามีอาจขายภรรยาของตนแล้วไปศาลเพื่อขอค่าชดเชยสำหรับการทำชู้กับภรรยาของชายคนใหม่ ตามกฎหมายหนึ่งให้การทำชู้เป็นเหตุผลว่าชอบด้วยกฎหมายให้สามีขายภรรยาไปอยู่กินด้วยกันโดยไม่ได้สมรสได้
ภรรยาเสรีชนอาจถูกขายเป็นทาสได้ เช่น หากนางสมรสกับข้าติดที่ดิน (serf) หรือสามีของนางถูกฆ่า บางทีนายทาสขายภรรยาทาส ครอบครัวทาสมักแตกและภรรยา สามีและลูกถูกขายแก่ผู้ซื้อคนละคน มักไม่ได้พบกันอีก และมีการใช้คำขู่ขายภรรยาเพื่อรักษาสามีทาสให้อยู่ใต้ระเบียบของนายทาส ในยามสงคราม บุคคลอาจกล่าวหาผู้อื่นฐานขายภรรยาว่าเป็นวิธีการสอดแนมได้ รัฐบาลท้องถิ่นอาจปฏิบัติภรรยาเสมือนรายได้และยึดภรรยาเนื่องจากชายผู้หนึ่งตายโดยไม่มีทายาท บางที "การขายภรรยา" เป็นคำอธิบายสำหรับการขายบริการของภรรยา ซึ่งอาจกินเวลาหลายปีตามด้วยอิสรภาพ หากการขายเป็นการชั่วคราว ในบางกรณีการขายภรรยาถือว่าชั่วคราวเฉพาะเมื่อภรรยาที่ถูกขายและสมรสใหม่สามารถกลับไปอยู่กินกับสามีคนแรกของนางได้ก่อนเสียชีวิต
มีเงื่อนไขบังคับในกฎหมายและวัตรและมีข้อวิจารณ์ บางสังคมเจาะจงห้ามขายภรรยา กระทั่งกำหนดโทษประหารชีวิตต่อสามีที่ละเมิดกฎหมาย แต่การห้ามตามกฎหมายบางทีถูกเลี่ยง เช่น การจัดการรับบุตรบุญธรรมที่มีการจ่ายเงินและผลลัพธ์คล้ายกับการขาย สังคมอาจเก็บภาษีหรือปรับการขายภรรยาโดยไม่มีการห้าม การมีทหารต่างด้าวอยู่ใกล้เคียงบางทีห้ามนายทาสขายทาสซึ่งอาจแบ่งแยกครอบครัว ในบรรดาข้อวิจารณ์ การขายบางอย่าง (ไม่รวมบริการอย่งเดียวแต่ภรรยาทั้งหมด) ถูกเชื่อมโยงกับการขายม้า ภรรยาที่ถูกวางขายถูกปฏิบัติเหมือนสินทรัพย์ทุนหรือโภคภัณฑ์ กฎหมายหนึ่งให้ภรรยาเป็นทรัพย์ของสามี บ้างอธิบายการขายว่าป่าเถื่อน บุรุษเป็นใหญ่และเจ้าขุนมูลนาย การขายภรรยาถือว่าเทียบเท่าทาส การถกเถียงหนึ่งเกี่ยวกับทวีปแอฟริกาทั้งหมดมีว่าชาวแอฟริกันมองวัตรนี้ว่าไม่เป็นอาชญากรรมโดยสิ้นเชิงหรือขัดกับสิ่งที่ชาวแอฟริกันคิดว่ามีค่าและหวงแหน
การขายภรรยาพบในหลายสังคมในหลายศตวรรษ และบางทีมีต่อมาถึงสมัยใหม่ รวมทั้งสหรัฐ (ในหมู่ชาวญี่ปุ่น อินเดียแดง และชนพื้นเมือง) โคลัมเบีย อังกฤษ ออสเตรเลีย (ในหมู่อะบอริจิน) เดนมาร์ก ฮังการี ฝรั่งเศส เยอรมนี อินเดีย ญี่ปุ่น มาลายา (ในหมู่ผู้ใช้แรงงานชาวจีน) ไทย (อนุญาต) เอเชียเหนือ เอเชียไมเนอร์ คาฟีริสถาน อินโดนีเซีย (ไม่โจ่งแจ้ง) ทันกันยิกา คองโก บามัม แอฟริกากลาง แซมเบีย แอฟริกาใต้ (ในหมู่ผู้ใช้แรงงานชาวจีน) บูร์กินาฟาโซ เอธิโอเปีย ไนจีเรีย อะบิสซิเนีย อียิปต์ ลัมบาร์ดี โรมโบราณ กรีซโบราณ และอีมาร์โบราณ มีการห้ามเจาะจงในไทย อินโดนีเซีย โรมโบราณ และอิสราเอลโบราณ และมีการห้ามบางส่วนในอังกฤษและญี่ปุ่น มีการก่อตั้งภายใต้ศาสนาหลักของโลก ได้แก่ ศาสนาคริสต์และอิสลาม
โครงการไทยนิยม ยั่งยืน
ปฏิบัติการลิตเติลแซเทิร์น
ปฏิบัติการเสาร์(Operation Saturn),ถูกเปลี่ยนชื่อใหม่เป็นปฏิบัติการเสาร์น้อย(Operation Little Saturn) เป็นปฏิบัติการของกองทัพแดงบนแนวรบด้านตะวันออกในสงครามโลกครั้งที่สอง ซึ่งได้นำไปสู่การสู้รบในทางภาคเหนือของเทือกเขาคอเคซัสและภูมิภาค Donets Basin ของสหภาพโซเวียต ตั้งแต่เดือนธันวาคม ค.ศ. 1942 ถึงเดือนกุมภาพันธ์ ค.ศ. 1943